Сыжажэ Хьэсэн и блогыр нэхъыфIхэм хабжэ
Бахъсэн районым и щIыпIэ администрацэм и Iэтащхьэ Сыжажэ Хьэсэн и блогыр, «Адыгэхэр» фондым и интернет-порталым къызэрилъытамкIэ, «шэрджэс блогосферэм щынэхъ гъэщIэгъуэну 10-м» ящыщщ.
Районым и Iэтащхьэр интернетым щытопсэлъыхь муниципалитетым и ехъулIэныгъэхэм, абы и цIыху пашэхэм. Сыжажэ Хьэсэн и иужьрей тхыгъэр триухуащ Урысейм и махуэр Бахъсэн районым зэрыщагъэлъэпIам икIи а гуфIэгъуэр зэрекIуэкIар къэзыгъэлъагъуэ сурэтхэр интернетым ирилъхьащ.
Районым и Iэтащхьэм и мурадщ езым и блогыр дяпэкIи жыджэру къигъэсэбэпыну, куейм щIэуэ къыщыхъухэр къигъэлъэгъуэну.
Алокъуэ Аринэ.
